Adobe Dreamweaver
גרסאות

| החברה המפתחת | גרסה | שווקה כ: | תאריך יציאה | הערות |
| --- | --- | --- | --- | --- |
| מקרומדיה | 1.0 | 1.0 | דצמבר 1997 | הגרסה הראשונה, אשר פותחה עבור מקינטוש בלבד. |
| מקרומדיה | 1.0 | 1.2 | מרץ 1998 | הגרסה הראשונה שפותחה עבור חלונות |
| מקרומדיה | 2.0 | 2.0 | דצמבר 1998 | כללה שיפורי ממשק, שיפורים בעורך ה-WYSIWYG ותמכה באינטגרציה עם עורכי קוד חיצוניים דוגמת HomeSite. |
| מקרומדיה | 3.0 | 3.0 | דצמבר 1999 | תמיכה בעריכה מהירה של תגיות HTML ישירות מתוך עורך ה-WYSIWYG, יצירה ועיצוב של תבניות סגנון מבוססות HTML, אינטגרציה טובה יותר עם Fireworks, כלים לשיתוף פעולה בין מפתחים בשרת מרוחק. |
| מקרומדיה | 3.0 | UltraDev 1.0 | דצמבר 1999 | גרסה זו זהה למדי לגרסה 3 אך כללה מספר תוספות עבור שפות צד שרת כ-ASP, JSP ו-ColdFusion. |
| מקרומדיה | 4.0 | 4.0 | דצמבר 2000 | תמיכה בתצוגת קוד מקור מלאה (בכל הגרסאות שקדמו לגרסה זו, תצוגת קוד המקור הייתה זמינה כחלונית קופצת או דרך עורך התגיות המהיר), ובתצוגה מפוצלת (עורך ויזואלי לצד קוד המקור). תמיכה בניפוי שגיאות עבור שפת JavaScript. תמיכה ב-Layout mode עבור יצירה נוחה יותר של טבלאות במסמך. הוספת חלונית לניהול משאבי האתר (תמונות, קובצי קול, סרטונים וכדומה). |
| מקרומדיה | 4.0 | UltraDev 4.0 | דצמבר 2000 | זהה לגרסה 4 אך עם הרחבות שסייעו למפתחי צד-שרת, בדומה לגרסת UltraDev 1.0. |
| מקרומדיה | 6.0 | MX | 29 במאי 2002 | הגרסה הראשונה שנתמכה באופן מלא בMac OS X. שינוי משמעותי בממשק המשתמש - ארגון מחדש של חלונות ותפריטים במקומות נוחים יותר. שיפורים בעורך קוד המקור, כולל אפשרויות של יצירה ושמירה של קטעי קוד לשימוש עתידי. שיפור העבודה מול שפות צד שרת ומסדי נתונים. שיפור התמיכה בטכנולוגיות חדשות דוגמת CSS, באפשרויות נגישות, ותקנים דוגמת XHTML. אינטגרציה טובה יותר מול תוכנות מקרומדיה נוספות (פלאש ופיירוורקס). |
| מקרומדיה | 7.0 | MX 2004 | 10 בספטמבר 2003 | שיפורים בכלי העיצוב הוויזואלי ובפרט בעיצוב באמצעות CSS. שיפור האינטגרציה עם תוכנות מקרומדיה נוספות וכן עם תוכנות חיצוניות, הוספת אופציות התאמה של ממשק המשתמש עבור מעצבים או מתכנתים. |
| מקרומדיה | 8.0 | 8 | 8 באוגוסט 2005 | הגרסה האחרונה שפותחה על ידי מקרומדיה, ולאחר הרכישה על ידי אדובי, שווקה כחלק מ Creative Suite 2.3. הציגה שיפורים בעבודה מול XML ו-CSS וכן בעורך הוויזואלי. |
| אדובי | 9.0 | CS3 | 27 במרץ 2007 | החליפה את GoLive של אדובי. החידוש העיקרי הוא הצגת סביבת עבודה בשם Spry לצורך עבודה מול רכיבי Ajax. |
| אדובי | 10 | CS4 | 23 בספטמבר 2008 | הוספת תמיכה בשירות InContext Editing של אדובי :הטמעת מערכת לניהול תוכן כך שתהיה לו אפשרות להוסיף תוכן לאתר גם לאחר פרסום האתר בדפדפן. הוספת תמיכה ב"תצוגה חיה" שמתיימרת לייתר את שיגור הדפדפן מתוך התוכנה על מנת לצפות בתוצאה הסופית. תמיכה בהטמעת סרטוני וידאו בפורמט FLV (שנוצרו בפלאש). שיפורים בהטמעת CSS לדפי האתר. שיפורים נוספים עבור סביבת העבודה Spry ותמיכה בהוספת רכיבי Ajax מוכנים מראש (ווידג'טים). |
| אדובי | 11 | CS5 | 12 באפריל 2010 | שיפורים בעריכת CSS ישירות מתוך העורך הוויזואלי, הוספת תמיכה בעבודה מול מערכות ניהול תוכן דוגמת ג'ומלה או וורדפרס, השלמה אוטומטית טובה יותר עבור PHP, ושינויים נוספים. |
| אדובי | 11.5 | CS5.5 | 11 באפריל 2011 | הוספת תמיכה ב-HTML5, CSS3, ב-jQuery עבור מובייל, ובפיתוח דפי אינטרנט שיוצגו בצורה מיטבית במכשירים ניידים מבוססי iOS או אנדרואיד. |
| אדובי | 12 | CS6 | 21 באפריל 2012 | הגרסה האחרונה שיצאה כמוצר עצמאי. |
| אדובי | 13 | CC | 17 ביוני 2013 | החל מגרסה זו, התוכנה תהיה כלולה כחלק משירות הענן Creative Cloud בלבד ולא תהיה זמינה לרכישה בנפרד. |
| אדובי | 14 | CC 2014 | 18 ביוני 2014 | תמיכה בהצגה נוחה של אלמנטים במסמך על פי מודל DOM, שיפורים רבים בעורך הוויזואלי. |
| אדובי | 15 | CC 2014.1 | 6 באוקטובר 2014 | מסך פתיחה חדש, הוספת אפשרות של ייבוא נתוני עיצוב מתוכנות כמו פוטושופ אל המסמך, שיפורים נוספים בעורך הוויזואלי, תמיכה בארכיטקטורה של 64 סיביות. |
| אדובי | 16 | CC 2015 | 16 ביוני 2015 | תמיכה בעיצוב אתרים רספונסיבי, אינטגרציה עם סביבת העבודה Bootstrap. |
| אדובי | 17 | CC 2017 | 2 בנובמבר 2016 | עורך קוד משופר, תמיכה בהרחבות של CSS כמו Sass ו-LESS, תצוגה מקדימה "חיה" בדפדפן (כל שינוי שיישמר יהיה מוצג באופן מיידי בדפדפן כל עוד הוא פתוח), שיפורים בממשק המשתמש. תמיכה בניהול גרסאות בעזרת Git (בגרסה 17.5). |
| אדובי | 18 | CC 2018 | 19 באוקטובר 2017 | ראו רשימת שינויים כאן. |
| אדובי | 19 | CC 2019 | 15 באוקטובר 2018 | ראו רשימת שינויים כאן. |
| אדובי | 20 | CC 2020 | 4 בנובמבר 2019 | ראו רשימת שינויים כאן. |
| אדובי | 21 | CC 2021 | 31 באוקטובר 2020 | ראו רשימת שינויים כאן. |